Sæstrengur til Evrópu kostar um 800 milljarða Jóhann Óli Eiðsson skrifar 12. júlí 2016 16:08 Bæta þyrfti innviði hér á landi verði verkefnið að veruleika.vísir / vilhelm Kostnaðar - og ábatagreining á sæstreng til Bretlands leiðir í ljós að verkefnið nær ekki lágmarksarðsemi nema til komi beinn stuðningur frá breskum stjórnvöldum . Kostnaður við uppsetningu slíks strengs er metinn um 800 milljarðar króna . Það er um 72 Vaðlaheiðargöng . Sú skýrsla var lögð fyrir Alþingi . Í áliti atvinnuveganefndar , frá árinu 2014 , var lagt til að ýmsir þættir málsins yrðu skoðaðir nánar . Viðræður um hugsanlegan sæstreng milli Íslands og Bretlands hófust í október 2015 í kjölfar fundar þáverandi forsætisráðherra landanna , Sigmundar Davíðs Gunnlaugssonar og David Cameron . Ekki verða orð fyrrverandi orkumálaráðherra Breta skilin öðruvísi en að bresk stjórnvöld séu orðin langeyg eftir viðræðum um sæstreng milli landanna . Enn er bent á hversu arðbær sæstrengur getur orðið .